Høj faglighed kombineret med social power!

En UNF ScienceCamp er en uge af din sommerferie, som du bruger sammen med ca. 50 andre gymnesieelever på at fordybe dig i et naturvidenskabeligt emne. Du spiser, sover, hygger, arbejder og lærer på campen, som typisk foregår på et universitet. Hver UNF ScienceCamp har et fagligt program, sammensat og formidlet af frivillige i UNF. Niveauet ligger lige over hvad man lærer i gymnasiet, tilrettelagt således at alle deltagere kan lære noget spændende, og samtidigt blive udfordret.

Selvom det faglige program er tætpakket, så er en ScienceCamp også noget andet. En ScienceCamp er muligheden for at møde omkring 70 andre unge, deltagere såvel som arrangører, der er lige så interesserede i en bestemt gren af naturvidenskab som du selv er. Det finder du ikke nogen andre steder. De frivillige arrangører er drevet af deres egen interesse for emnet, og de arbejder for at deltagerne kan få så meget som muligt ud af deres interesse.

Laboratorie-arbejde på Chemistry Camp 2015. Foto: UNF Der regnes løs på Fysik Camp 2016. Foto: UNF

UNF ScienceCamps er for alle!

Det koster kun 500 kr. at deltage på en UNF ScienceCamp, med alt inkluderet, dvs. både kost, logi, og endda også et medlemsskab, så du kan deltage på de mange andre spændende aktiviteter, vi afholder. Vi kan gøre det til den pris på grund af alle vores seje sponsorer! Se hvem der støtter vores sag lige her.

Derudover refunderer UNF alle transportomkostninger, både til og fra campen, ved benyttelse af billigste transportform. Det gør vi, fordi vi gerne vil give alle mulighed for at deltage - uanset om de bor lige ved siden af universitetet eller i den anden ende af landet.

UNF ScienceCamps 2020

I sommeferien 2020 afholder vi hele 7 ScienceCamps, fra et bredt udvalg af faggrene.

Klik på overskrifterne nedenfor for at læse mere om de enkelte projekter.

Aarhus Universitet, 25. juli - 1. august

Hvis du brænder for bioteknologi, så er Biotech Camp noget for dig! På campen lærer du både teorien, og får lov til at teste den i laboratoriet, sammen med andre der også elsker bioteknologi! Lær om syntesebiologi og sundhed og få et generelt indblik i bioteknologiens verden.

Syddansk Universitet, 12.-18. juli

Elsker du kemi? Elsker du bare at være i laboratoriet, eller er du nysgerrig på hvad universitetskemi egentlig er? Så er Chemistry Camp lige noget for dig! Lær om organisk kemi, uorganisk kemi, computerkemi og analytisk kemi.

Københavns Universitet, 18.-25. juli

Verden er ved at blive automatiseret. I fremtiden vil flere jobs gå til folk, der ved, hvordan dette kan gøres. Så du kan lige så godt lære det - og hvilken måde er bedre end sammen med ligesindede unge? Kode-venner er gode venner! I år kan du lære om algoritmer, formelle sprog, fortolkning af programmeringssprig og kompleksi- tetsteori

Syddansk Universitet, 11.-18. juli

Har du nogensinde siddet en mørk aften, kigget mod stjernerne, og undret dig over hvad der er derude, og over hvordan det hele egentlig hænger sammen? Kom med, og lær om termodynamik og stjerner samt eksperimentel fysik, akustik, fysisk matematik eller kvantemekanik.

The Animation workshop, Viborg, 30. juli - 6. august

Har du nogensinde ønsket at lave dit eget spil? Så er Game Development Camp lige noget for dig! Lær hvordan man laver computerspil gennem undervisning i din faggruppe. Vælg mellem programmering, 2D, 3D eller lyd.

Danmarks Tekniske Universitet, 25. juli - 1. august

Matematik står bag alt. Der er ikke noget i verden, man ikke kan beskrive med matematik. Det bliver brugt til alt fra programmering, og fysik, til at forudse epidemiers spredning. På årets Matematik Camp kan du lære om lineær algebra, talteori og matematisk problemløsning.

Syddansk Universitet, 19.-26. juli

De færreste tænker nok over det til dagligt, men vi er omgivet af naturvidenskab. Reaktioner og mekanismer der konstant forløber. Men hvordan sætter man et større fokus på denne fascinerende verden? Science show!

Tilmeldingen og hjemmesider for de nye camps åbner d. 1. februar.